Bakkerud ble først opplært av spelemennene Jørgen Husemoen fra Nes og Kristian Øvrevollseie fra Hol, og ble tidlig lagt merke til som dansespelemann. Han gikk også i lære hos Truls Ørpen fra Krødsherad, og kom med tida til å polere spillestilen sin, for å kunne markere seg som en fremragende konsertspelemann. På dette feltet blir han regnet i samme posisjon som Kjetil Løndal og Torleiv Bolstad. I 1950-årene spilte han sammen med dem i Laget for Folkemusikk i Oslo.